વેરાવળઃ (મિડ-ડે પ્રતિનિધિ) વેરાવળના સવની ગામમાં રહેતા અને મજૂરીકામ કરતા મુકેશ પરમારની પત્ની કાજલને પ્રસૂતિની પીડા ઊપડતાં એમ્બ્યુલન્સને તો બોલાવવામાં આવી પણ તેમના ઘર સુધી એ પહોંચી ન શકતાં એમ્બ્યુલન્સ-ઇન્ચાર્જ અને મેડિકલ ઑફિસરે પગપાળા જઈ કાજલની હેલ્થ જોઈ અને એ પછી તેને સ્ટ્રેચરમાં એમ્બ્યુલન્સ સુધી પહોંચાડવાની વ્યવસ્થા પણ કરી, પણ ત્યાં સુધી કાજલ પહોંચે એ પહેલાં ડિલિવરીની અંતિમ ક્ષણો આવી જતાં તાત્કાલિક રસ્તા પર જ ડિલિવરી કરાવવાનું નક્કી કર્યું અને આજુબાજુની મહિલાઓને બોલાવીને એક ખૂણામાં સાડીની આડશ ઊભી કરીને ડિલિવરી કરાવવામાં આવી.